кратки шеги за Чиновници
Три деца, американче, русначе и българче се събрали и започнали да се хвалят на кой баща му е най-бърз.
Американчето казало:
 -Моят баща е професионален бейзболист и е най-бързият в света. След като удари топката, може да се затича и да я хване в другият край на игрището преди да е паднала на земята.
Русначето казало:
 -Това е нищо. Моят баща е още по-бърз. Той е професионален снайперист, след като стреля, може да се затича и хване куршума преди да е ударил целта.
Българчето ги изслушало и казало:
 -По всичко личи че моят баща е най-бързият...
Е как така, зачудили се другите деца, какво работи, сигурно е супер професионалист.
 -Ами, най обикновен чиновник, работи на държавна работа. Работното му време свършва в 5, а той в 3:30 си е в къщи.